**О Д Г О В О Р**

на пратеничкото прашање од пратеникот Амди Бајрам поставено на 81-та седница на Собранието на Република Македонија одржана

на 26 ноември 2009 година

Северната обиколница на Скопје е пат од највисок ранг на патишта во Република Македонија која ги поврзува магистралните патишта М-4 и М-3, па според тоа местата низ кои поминува обиколницата се сигнализираат според критериуми што важат за тој тип на патишта, од таа категорија.

Имено, на овој пат е поставена сигнализација која ги означува поважните дестинации во државата, како и главни градови на други држави.

Покрај оваа сигнализација, се поставува и сигнализација која означува на која страна од градот се движи возилото (исток-запад, север-југ),што значи дека кога станува збор за ваква категорија на пат не се сигнализираат населби и одредени места во Скопје.